ЗАЦВЯРДЖАЮ: УЗГОДНЕНА:

Дырэктар Рэлігійнай місіі Арцыбіскуп Мітрапаліт Мінска-

“Дабрачыннае каталіцкае таварыства Магілёўскі Тадэвуш Кандрусевіч

Карытас» Мінска-Магілёўскай архідыяцэзіі

\_\_\_\_\_\_\_\_\_\_\_\_\_\_\_\_\_\_\_\_\_\_А.Ч. Жылевіч \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«3» студзеня 2020г. «3» студзеня 2020г.

**ПАЛАЖЭННЕ**

**АБ ДЗІЦЯЧЫМ ДАБРАЧЫННЫМ**

**САЦЫЯЛЬНА-РЭАБІЛІТАЦЫЙНЫМ ЦЭНТРЫ**

в. Лескаўка, Мінскі р-н

**1. АГУЛЬНЫЯ ПАЛАЖЭННІ**

* 1. Дзіцячы дабрачынны сацыяльна-реабілітацыйны цэнтр (далей - Цэнтр) з’яўляецца структурным падраздзяленнем Рэлігійнай місіі «Дабрачыннае каталіцкае таварыства Карытас» Мінска-Магілёўскай архідыяцэзіі Рымска-каталіцкага Касцёла ў Рэспубліцы Беларусь (далей – РМ «ДКТ Карытас» ММА).
  2. Цэнтр ажыццяўляе сваю дзейнасць у адпаведнасці з гэтым Палажэннем, Статутам РМ «ДКТ Карытас» ММА і дзеючым заканадаўствам Рэспублікі Беларусь.

1.3. Цэнтр не мае статусу юрыдычнай асобы. Супрацоўнікі Цэнтра з’яўляюцца супрацоўнікамі дабрачыннага сацыяльнага праекта “Дзіцячы дабрачынны сацыяльна-рэабілітацыйны цэнтр св. Лукі” і ў сваёй дзейнасці падпарадкуюцца дырэктару РМ “ДКТ Карытас” ММА.

**2. АСНОЎНЫЯ МЭТЫ І ЗАДАЧЫ**

**2.1. Асноўныя мэты Цэнтра:**

2.1.1. Аказанне дапамогі сем'ям, якія маюць хворых дзяцей, у павышэнні ці аднаўленні іх здольнасці да сацыяльнага функцыянавання, ў паляпшэнні псіхалагічнага статусу хворых дзяцей і іх бацькоў; стварэнне ўмоваў, якія паляпшаюць маральны стан пасля лячэння або абследавання, як ва ўмовах стацыянара, так і амбулаторна.

2.1.2. Садзейнічанне сацыяльна-псіхалагічнай асвеце насельніцтва шляхам правядзення рознага роду сацыяльна-арыентаваных мерапрыемстваў (семінараў, канферэнцый, курсаў і г.д.) па вывучэнні, засваенні і практычным выкарыстанні сучасных методык сацыяльнай і псіхалагічнай дапамогі рознага характару, уключна з разнастайнымі відамі самадапамогі.

2.1.3. Садзейнічанне аздараўленню дзяцей шляхам забеспячэння іх падчас рэабілітацыі пражываннем у камфортных умовах у экалагічна чыстым рэгіёне.

2.1.4. Арганізацыя і правядзенне дзіцячых аздараўленчых лагераў.

**2.2. Задачы Цэнтра:**

2.2.1. Прыцягненне да ўдзелу ў працы Цэнтра прадстаўнікоў каталіцкіх рэлігійных аб'яднанняў, студэнтаў навучальных установаў, валанцёраў і іншых асобаў, якія жадаюць на грамадскіх пачатках удзельнічаць у дзейнасці Цэнтра.

2.2.2. Выяўленне сем'яў, якія маюць патрэбу ў дапамозе Цэнтра.

2.2.3. Арганізацыя сумеснай гуманітарнай дзейнасці з дзяржаўнымі органамі сацыяльнай абароны насельніцтва.

1. **ПРАВЫ ЦЭНТРА**
   1. Цэнтр мае права ініцыяваць заключэнне РМ «ДКТ Карытас» ММА пагадненняў і дамоваў з установамі, прадпрыемствамі і арганізацыямі на аказанне розных відаў паслугаў (пастаўка прадуктаў харчавання, паслугі пральняў і хімчыстак, медычная дапамога, выкладчыцкія і іншыя паслугі), неабходных для выканання мэтаў і задач Цэнтра.
   2. Цэнтр мае права самастойна вызначаць парадак накіравання, прыёму, знаходжання і ўбыцця наведвальнікаў Цэнтра і аб'ём паслугаў, якія ім прадастаўляюцца. Пры гэтым абавязковым з'яўляецца выкананне наступных умоваў:

3.2.1. Першачарговае права на атрыманне дапамогі ў Цэнтры прадастаўляецца:

* сем'ям, якія маюць дзяцей, пакутуючых ад розных форм анкалагічных захворванняў або маючых патрэбу ў абследаванні з мэтай выяўлення такіх захворванняў;
* сем'ям, якія пражываюць у раёнах са складаным экалагічным становішчам, якое выклікана наступствамі аварыі на ЧАЭС, а таксама сем'ям перасяленцаў з такіх раёнаў;
* сем'ям, якія маюць дзяцей-інвалідаў, а таксама сем'ям, у складзе якіх ёсць інваліды;
* шматдзетным сем’ям;
* малазабяспечаным і сацыяльна-неабароненым сем'ям;
* няпоўным сем'ям, у тым ліку сем'ям, у якіх адзін з бацькоў адбывае пакаранне ў папраўчай установе;
* сем'ям, якія ўзялі на сябе абавязацельствы па апецы над дзіцём - сіратой;
* сем'ям, маючым дзяцей, якія знаходзяцца на спецыяльным уліку (затрымкі развіцця, пераадоленне розных відаў залежнасцяў), якія падвергліся гвалту, або патрапілі ў іншыя цяжкія жыццёвыя сітуацыі.

3.2.2. Дзеці могуць знаходзіцца ў Цэнтры толькі ў суправаджэнні маці ці іншай суправаджальнай асобы, адказнай за выкананне ўмоваў бяспечнага знаходжання.

3.2.3. Працягласць знаходжання ў Цэнтры дзяцей не павінна доўжыцца больш за 24 дні.

3.3. Дзейнасць Цэнтра ажыццяўляецца на дабрачыннай аснове. У гэтай сувязі персанал Цэнтра мае права разлічваць на паважлівае стаўленне да нормаў хрысціянскай маралі і міласэрнасці, на аснове якіх будуецца ўся дзейнасць «Карытас».

1. **ВИДЫ ДЕЯТЕЛЬНОСТИ**

4.1. У складзе Цэнтра вылучаюцца два асноўныя напрамкі:

* дзіцячы пансіён;
* сацыяльна-метадычны комплекс.

4.2. Асноўныя віды дзейнасці па напрамках:

4.2.1. Дзіцячы пансіён:

* выяўленне патрабуючых асобаў і запрашэнне іх у Цэнтр;
* прадастаўленне ўмоваў для пражывання на час лячэння або абследавання, а таксама пасля праходжання лячэння ва ўмовах стацыянара або пасля перанесенага захворвання;
* аздараўленне дзяцей шляхам:

а) стварэння ўмоваў для адпачынку і карыснага баўлення часу;

б) псіхалагічнай падтрымкі;

в) далучэння асобаў, пражываючых у Цэнтры, ў выкананне розных відаў дзейнасці, якія спрыяюць паляпшэнню ўмоваў пражывання ў Цэнтры.

4.2.2. Сацыяльна-метадычны комплекс:

* арганізацыя дзейнасці, супольнай з дзяржаўнымі сацыяльнымі структурамі, грамадскімі арганізацыямі і фондамі, якія займаюцца рашэннем сацыяльных праблем;
* фарміраванне каляндарных тэматычных планаў для розных катэгорый слухачоў;
* падбор выкладчыкаў, метадыстаў і трэнераў, афармленне з імі дамоўленасцей аб далучэнні да працы ў Цэнтры;
* фарміраванне груп слухачоў;
* забеспячэнне ўмоваў для правядзення заняткаў, пражывання і харчавання ўдзельнікаў адукацыйных мерапрыемстваў;
* ацэнка эфектыўнасці праведзеных заняткаў паводле апытанняў, якія праводзяцца як непасрэдна пры падвядзенні вынікаў адукацыйнага мерапрыемства, так і па выніках практычнага прымянення атрыманых ведаў.

4.3. На падставе аналізу эфектыўнасці дзейнасці Цэнтр праводзіць пошук новых напрамкаў, форм і метадаў дапамогі і падтрымкі з мэтай найбольш поўнага выканання сваіх мэтаў і задач.

1. **АРГАНІЗАЦЫЯ ПРАЦЫ ЦЭНТРА**

5.1.Агульнае кіраўніцтва і кантроль за дзейнасцю Цэнтра ажыццяўляе намеснік дырэктара РМ «ДКТ Карытас» ММА, які з'яўляецца куратарам Цэнтра. Намеснік дырэктара таксама ажыццяўляе бягучае кіраўніцтва працай па напрамку «сацыяльна-метадычны комплекс».

5.2. Бягучае кіраўніцтва працай па напрамку «дзіцячы пансіён» ажыццяўляе менеджэр Цэнтра. Менеджэр Цэнтра арганізуе працу і ўзаемадзеянне супрацоўнікаў Цэнтра, занятых у забеспячэнні належных умоваў для пражывання кліентаў Цэнтра.

5.3. Структура персаналу Цэнтра зацвярджаецца дырэктарам РМ «ДКТ Карытас» ММА па прадстаўленні намесніка дырэктара ў адпаведнасці з наяўнымі фінансавымі магчымасцямі і ў залежнасці ад аб'ёму рэальнай дзейнасці.

1. **ФІНАНСАВАННЕ ЦЭНТРА**
2. Утрыманне Цэнтра праводзіцца за кошт дабрачынных ахвяраванняў на спецыяльны рахунак РМ «ДКТ Карытас» ММА, а таксама мэтавага паступлення гуманітарнай дапамогі.
3. Дадатковай крыніцай утрымання Цэнтра з'яўляецца дабрачынная дапамога каталіцкіх і іншых арганізацый, асобных грамадзян.
4. **МЕСЦА ЗНАХОДЖАННЯ ЦЭНТРА**

Вул. Карытас, д. 1, 3, 5, 7, 9

223058 в. Лескаўка

Бараўлянскі с/с

Мінскі раён